
AVIZ
asupra propunerii legislative pentru abrogarea Capitolului II1 din Legea nr. 571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru abrogarea Capitolului II1 din Legea nr. 571/2003 privind Codul Fiscal, trimisă cu adresa nr. PL.x 442 din 23 iunie 2008 şi înregistrată sub nr. 31/681 din 24.06.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins  iniţiativa legislativă în şedinţa din 17 iunie 2008.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din  23 septembrie 2008.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 280 din 10.03.2008 precum şi punctul de vedere al Guvernului, transmis cu adresa nr. 1061 din 9.05.2008 în care precizează că nu susţine adoptarea prezentei iniţiative legislative.
Pe parcursul dezbaterilor, membrii Comisiei au constatat că, întrucât poluarea din traficul auto are o influenţa negativă asupra calităţii aerului şi a schimbărilor climatice, devine echitabil ca, respectând principiul „poluatorul plăteşte”, o parte din sumele alocate stimulării reînnoirii parcului auto, precum şi realizării altor programe de protecţie a mediului, să provină direct din taxarea autovehiculelor.  În acest sens, Guvernul a adoptat Ordonanţa de urgenţă nr. 50/2008 privind instituirea taxei pe poluare pentru atutovehicule, propunerea legislativă rămânând fără obiect de reglementare.
  

În urma dezbaterilor, membrii Comisiei au hotărât, în unanimitate, avizarea negativă a iniţiativei legislative.


În raport de obiectul şi conţinutul său, propunerea legislativă face parte din categoria legilor organice.

